 Проект 

на Наредба за изменение и допълнение на Наредба № 1 за осигуряване на обществения ред, спокойствието и сигурността на гражданите, за опазване на общинската собственост и околната среда, за безопасността на движение на територията на община Несебър

§1. Чл. 12 ал. 1 т. 10 се отменя.

§2. Чл. 12 ал. 3 се  изменя  и придобива следната редакция:  
„При нарушение на разпоредбите на ал.1 на виновните лица се налага наказание глоба в размер от 50евро до 200евро вкл., а при повторно и/или последващо нарушение от 200 евро до 500 евро вкл.“

§3. Чл. 12 ал. 5  се отменя.   

§4. В  чл. 13 ал. 1 се създава нова точка 10   със следната  редакция:   
 „Замърсяването с хранителни продукти в това число и отпадъчни, „специални храни за животни“, пластмасови, картонени и/или други опаковки  уличните платна, тротоарите, зелените площи, детските и спортни площадки, дворове на училища и детски градини и други терени общинска собственост при храненето на безстопанствени животни.“ 

§5. Чл. 13 ал. 2 се  изменя  и придобива следната редакция:   
 „При нарушения на разпоредбите на (1) на виновните лица се налага наказание глоба в размер от 50 евро до 250 евро вкл., а при повторно и/или последващо нарушение от 250 евро до 2500 евро вкл.“

§6. Чл. 13 ал. 3  се отменя.

§7. В  заключителните  разпоредби се създава нова точка 13 както следва :
„Наредбата за изменение и допълнение на Наредба №1 за осигуряване на обществения ред, спокойствието и сигурността на гражданите, за опазване на общинската собственост и околната среда, за безопасността на движение на територията на община Несебър, приета с решение № .............. от протокол № ......., влиза в сила в 3-дневен срок от деня на публикуването и´ на интернет страницата на Общински съвет – Несебър.“
